ai4bharat/Pralekha huggingface dataset:
पंतप्रधान कार्यालय
जगज्जेता बुद्धिबळपटू मॅग्नस कार्लसनवर आर.प्रज्ञानानंद याने मात केल्याबद्दल पंतप्रधानांकडून आनंद व्यक्त
नवी दिल्ली, 23 फेब्रुवारी 2022
जगज्जेता बुद्धिबळपटू मॅग्नस कार्लसन याच्यावर आर.प्रज्ञानंद याने ऑनलाईन बुद्धिबळ स्पर्धेत मात केल्याबद्दल पंतप्रधान नरेंद्र मोदी यांनी आनंद व्यक्त केला आहे.
ट्विटरद्वारे प्रसिद्ध केलेल्या अभिनंदनपर संदेशात पंतप्रधान म्हणतात;
"अतिशय प्रतिभावान अशा आर.प्रज्ञानानंद याने लहान वयातच संपादन केलेल्या या यशाचा आपल्या सर्वांना अतिशय आनंद झाला आहे. सुप्रसिद्ध जगज्जेता मॅग्नस कार्लसन याच्यावर विजय मिळवण्याच्या त्याच्या कामगिरीचा अभिमान वाटतो. प्रज्ञावान अशा प्रज्ञानानंदाला भविष्यातल्या कामगिरीसाठी शुभेच्छा !"N.Chitale/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
92 वाव्या भारतीय हवाई दल दिनानिमित्त चीफ ऑफ डिफेन्स स्टाफ यांनी हवाई दल योद्धे, ज्येष्ठ सैनिक आणि त्यांच्या कुटुंबीयांना दिल्या शुभेच्छा
आज 92 वा भारतीय हवाई दल दिन आहे. या निमित्तची फ ऑफ डिफेन्स स्टाफ जनरल अनिल चौहान यांनी हवाई दलातील सर्व योद्धे, ज्येष्ठ, सेवानिवृत्त सैनिक आणि त्यांच्या कुटुंबियांना शुभेच्छा दिल्या आहेत. हा ऐतिहासिक दिन, भारतीय हवाई दलाच्या जवळपास 100 वर्षांच्या कालखंडातील देशाप्रतीची अतुलनीय सेवा आणि समर्पण यांचे स्मरण करण्याचा, त्याबद्दल कृतज्ञता व्यक्त करण्याचा दिवस आहे. आज जेव्हा आपण हवाई दल दिन साजरा करतो आहोत, त्याच वेळी, आपण देशाच्या संरक्षणासाठी सर्वोच्च बलिदान देणाऱ्या हुतात्मा जवानांनाही श्रद्धांजली वाहतो आहोत, त्यांचे धैर्य, शौर्य आणि समर्पण कायमच भारतातल्या सर्व पिढ्यांना प्रेरणा देत राहील.
देशाने लढलेल्या प्रत्येक युद्धात, भारतीय हवाई दलाने अत्यंत महत्वाची भूमिका पार पाडली आहे. शत्रूच्या आगळिकीला प्रत्युत्तर देणारे आक्रमक हवाई हल्ले करणे, युद्धग्रस्त भूमीतून, परदेशस्थ भारतीयांना सुरक्षित मायदेशी आणणे आणि सीमेलिकडे जाऊनही कोणत्याही संकटात मानवी सहाय्य आणि आपत्तीच्या काळात मदत करण्यात हवाई दलाने महत्वाचे कार्य केले आहे. तसेच भारताच्या मित्र राष्ट्रांसोबत होणाऱ्या संयुक्त युद्ध सरावात भारतीय हवाई दलाने, नियमित आणि यशस्वी सहभाग नोंदवला आहे. जागतिक हवाई दलांसोबत अत्यंत उत्तम सहकार्य करण्याचा प्रत्यय भारताने नेहमीच दिला असून आपल्या शेजारी देशात किंवा त्या पलीकडे देखील, प्रभावीपणे कारवाई करण्याची आपली क्षमता हवाई दलाने सिद्ध केली आहे.
‘आत्मनिर्भर भारत’ अभियानाअंतर्गत, भारतीय हवाई दलाने स्वदेशी संरक्षण उत्पादनांच्या माध्यमातून आपला क्षमता विकास करण्यास प्रोत्साहन दिले आहे. भविष्यातील युद्धसज्जतेसाठी, इलेक्ट्रॉनिक वॉरफेअर, अवकाश आणि सायबर क्षमता वाढवणे अशा प्रयत्नातून हवाई दलाची क्षमता वाढवण्यासाठी अनेक प्रयत्न केले जात आहेत. तसेच कृत्रिम बुद्धिमत्तेवर आधारित निर्णय साधने आणि प्रणाल्यांमध्ये अत्याधुनिक तंत्रज्ञानाचा समावेश करण्यात आला आहे जसे की, स्वॉर्म अनमानेड युद्ध प्रणाली ही भारतीय हवाई दलाने आयोजित केलेल्या मेहर बाबा ड्रोन स्पर्धेद्वारेच या दलाला मिळाली आहे.
एकविसाव्या शतकातील आव्हानांचा सामना करण्यास भारतीय हवाई दल सज्ज असून त्यासाठी, आधुनिककरण, नवोन्मेष आणि आंतरराष्ट्रीय सहकार्य घेण्यास भारत वचनबद्ध आहे. आपल्या 92 वा व्या हवाई दल दिनी, आपण सर्वांनी एकत्रित येऊन, भारतीय हवाई दलाचा सन्मान करूया. आपले आकाश आणि आपले भविष्य सुरक्षित ठेवण्यासाठी मोठ्या उंचीवर झेप घेणाऱ्या हवाई दलातील सर्वांप्रति आपली कृतज्ञता व्यक्त करूया. देशाची ताकद आणि संकल्प यांचे प्रतीक म्हणून हे पुढेही कायम राहणार आहे. भारतीय हवाई दलाने भविष्यातही नवनवे सन्मान आणि प्रतिष्ठा मिळवत राहावे, असे त्यांनी सांगितले.
इलेक्ट्रॉनिक्स आणि माहिती तंत्रज्ञान मंत्रालय
इलेक्ट्रोनिक्स आणि माहिती तंत्रज्ञान मंत्रालयाने आयोजित केली भारताला जगातील सर्वाधिक कनेक्टेड देश बनवण्याच्या रणनीती संदर्भात कार्यशाळा
देशाच्या इंटरनेट सुविधेपासून अद्याप वंचित किंवा ही सेवा कमी असलेल्या भागात इंटरनेट पोहोचवण्याला वेग देण्यासाठीच्या पथदर्शी आराखड्यावर चर्चा
इलेक्ट्रोनिक्स आणि माहिती तंत्रज्ञान मंत्रालयाने, सर्व भारतीयांना संपर्काद्वारे जोडण्या संदर्भातल्या ‘कनेक्टिंग ऑल इंडियन्स’ या विषयावर कार्यशाळा आयोजित केली होती. संपर्काद्वारे सर्वात जास्त जोडलेला देश म्हणून भारत नावारूपाला या दृष्टीने या कार्यशाळेचे आयोजन करण्यात आले. देशातल्या सार्वजनिक आणि खाजगी इंटरनेट सुविधा पुरवठादाराना या कार्यशाळेत निमंत्रित करण्यात आले होते. जिओ,एअरटेल कंपन्यांसह इलेक्ट्रोनिक्स आणि माहिती तंत्रज्ञान मंत्रालयाचे अधिकारी, दळणवळण मंत्रालयाचा दूर संवाद विभाग यामध्ये सहभागी झाला. देशाच्या ज्या गावांमध्ये इंटरनेट सुविधा जाळे कमी आहे किंवा जे भाग या सेवेपासून अद्याप वंचित आहेत अशा भागांमध्ये इंटरनेट सुविधा वेगाने पोहोचवण्यासाठीच्या पथदर्शी आराखड्यावर यावेळी चर्चा करण्यात आली. जगातला सर्वात मोठी फायबर आधारित ग्रामीण ब्रॉडबॅंड कनेक्टीविटी प्रकल्प भारत नेट चा आढावाही यावेळी घेण्यात आला. इंटरनेट पासून वंचित भागांना तातडीने या सेवा पोहोचवण्याच्या रणनीतीवर या कार्यशाळेत चर्चा झाली.
केद्रीय इलेक्ट्रोनिक्स आणि माहिती तंत्रज्ञान राज्य मंत्री राजीव चंद्रशेखर यांच्या अध्यक्षतेखाली ही कार्यशाळा झाली. सर्व भारतीयांना खुले,सुरक्षित आणि विश्वासार्ह तसेच उत्तरदायी इंटरनेट द्वारे जोडण्याचे विद्यमान सरकारचे उद्दिष्ट असल्याचे त्यांनी सांगितले. डिजिटल इंडिया द्वारे,इंटरनेटच्या बळावर सर्व नागरिकांना सक्षम करून त्याच्या बरोबरीने डिजिटल अर्थव्यवस्था आणि रोजगार विस्ताराची पंतप्रधान नरेंद्र मोदी यांची दूर दृष्टी असल्याचे ते म्हणाले.
या कार्यशाळेने सार्वजनिक आणि खाजगी अशा दोन्ही संबंधिताना सार्वत्रिक इंटरनेट जाळ्याबाबत आपले विचार सामायिक करण्याची संधी देऊ केली.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 133.17 cr vaccine doses have been administered so far under Nationwide Vaccination Drive
- India's Active caseload currently stands at 91,456; lowest in 561 days
- Active cases account for less than 1% of total cases, currently at 0.26%; Lowest since March 2020
- Recovery Rate currently at 98.37%; Highest since March 2020
- 7,973 recoveries in the last 24 hours increases Total Recoveries to 3,41,30,768
- 7,350 new cases in the last 24 hours
- Daily positivity rate  less than 2% for last 70 days
- Weekly Positivity Rate  less than 1% for last 29 days
- 65.66 cr Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 13 डिसेंबर 2021
आरोग्य मंत्रालयाची कोविड-19 घडामोडींवरील माहिती
भारताने गेल्या 24 तासात कोविड प्रतिबंधक लसीच्या 19,10,917 मात्रा, पात्र नागरिकांना दिल्या असून आज सकाळी 7 वाजेपर्यंत प्राप्त अहवालानुसार भारताने आतापर्यंत एकूण 133.17 कोटीपेक्षा जास्त  मात्रा दिल्या आहेत. एकूण 1,38,93,021 सत्रांद्वारे या मात्रा देण्यात आल्या आहेत.
गेल्या 24 तासात 7,973 रुग्ण कोरोना मुक्त झाले असून महामारीच्या सुरवातीपासून कोरोनाची लागण झालेल्यांपैकी एकूण 3,41,30,768 रुग्ण कोरोना मुक्त झाले आहेत. कोरोनातून रुग्ण बरे होण्याचा दर 98.37% झाला असून मार्च 2020 पासूनचा सर्वोच्च आहे.
गेल्या 46 दिवसांपासून 15,000 पेक्षा कमी नव्या दैनंदिन रुग्णांची नोंद होत असून केंद्र आणि राज्य सरकार/ केंद्र शासित प्रदेश यांच्या समन्वित प्रयत्नांचा हा परिणाम आहे. गेल्या 24 तासात 7,350 नव्या रुग्णांची नोंद झाली.
देशात उपचाराधीन रुग्णांची संख्या 91,456 असून 561 दिवसातली ही सर्वात कमी संख्या आहे. उपचाराधीन रुग्ण, एकूण पॉझिटीव्ह रुग्णांच्या 0.26% असून मार्च 2020 पासून सर्वात कमी आहे.
चाचण्या करण्याच्या क्षमतेत वाढ सुरु असून देशात गेल्या 24 तासात 8,55,692 चाचण्या करण्यात आल्या. भारताने आतापर्यंत 65.66 कोटीहून अधिक  चाचण्या केल्या आहेत. देशभरात चाचण्यांच्या क्षमतेत वाढ होत असताना साप्ताहिक पॉझीटीव्हिटी दर सध्या 0.69% असून गेले 29 दिवस 1% पेक्षा कमी आहे. दैनंदिन पॉझीटीव्हिटी दर 0.86% असून गेले 70 दिवस 2% पेक्षा कमी आणि 105 दिवस 3% पेक्षा कमी आहे.
इतर अपडेट्स :
महत्त्वाचे ट्विट्सS.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
पंतप्रधान कार्यालय
26 डिसेंबर रोजी मेजर ध्यानचंद नॅशनल स्टेडियमवर ‘वीर बाल दिवस’ या ऐतिहासिक कार्यक्रमात पंतप्रधान होणार सहभागी
तीनशे बाल कीर्तनकारांच्या ‘शबद कीर्तनालाही’ पंतप्रधान राहणार उपस्थित
सुमारे तीन हजार मुलांच्या मार्च पास्टला पंतप्रधान हिरवा झेंडा दाखवतील
पंतप्रधान नरेंद्र मोदी येत्या 26 डिसेंबर 2022 रोजी, दुपारी साडेबारा वाजता दिल्लीतील मेजर ध्यानचंद नॅशनल स्टेडियमवर ‘वीर बाल दिवसानिमित्त’ होणाऱ्या ऐतिहासिक कार्यक्रमात सहभागी होणार आहेत. या कार्यक्रमादरम्यान, सुमारे तीनशे बाल कीर्तनकारांचे ‘शबद कीर्तन’ होणार असून, पंतप्रधान त्यातही सहभागी होतील. तसेच, यावेळी नवी दिल्लीत निघणाऱ्या मुलांच्या मार्च पास्ट म्हणजेच फेरीलाही पंतप्रधान हिरवा झेंडा दाखवून रवाना करतील.
साहिबजादे यांच्या असामान्य धैर्य आणि साहसाची कथा, देशातल्या सर्व नागरिकांपर्यन्त विशेषतः तरुण मुलांपर्यन्त पोहोचवून या इतिहासाविषयी त्यांना सचेत करण्यासाठी सरकार अनेक संवादात्मक आणि सहभागात्मक कार्यक्रमांचे संपूर्ण देशभर आयोजन करत असते. याच प्रयत्नांचा भाग म्हणून, देशभरातल्या शाळा आणि महाविद्यालयांमध्ये, निबंध लेखन, प्रश्न मंजूषा आणि इतर उपक्रम राबवले जाणार आहेत. तसेच, रेल्वे स्थानके , पेट्रोल पंप, विमानतळे अशा सार्वजनिक ठिकाणी याविषयी माहिती देणारी डिजिटल प्रदर्शने लावली जातील. त्याशिवाय, संपूर्ण देशभरात, अनेक कार्यक्रम आयोजित केले जातील, जिथे, अनेक मान्यवर साहिबजादे यांचे आयुष्य आणि त्यांच्या बलिदानाची कथा लोकांना सांगतील.
श्री गुरु गोविंद सिंग यांचे सुपुत्र, साहिबजादे बाबा जोरावर सिंग जी आणि बाबा फतेह सिंग जी, यांच्या बलिदानाचा दिवस, 26 डिसेंबर हा ‘वीर बाल दिवस’ म्हणून पाळला जाईल, अशी घोषणा पंतप्रधानांनी, श्री गुरु गोविंदसिंग जी यांच्या प्रकाश पुरबच्या दिनी, म्हणजे 9 जानेवारी,2022 रोजी केली होती.
पंतप्रधान कार्यालय
आचार्य जे. बी. कृपलानी आणि मौलाना अबुल कलाम आझाद यांना त्यांच्या जयंती निमित्त पंतप्रधानांनी वाहिली श्रद्धांजली
(नवी दिल्ली, 11 नोव्हेंबर 2018
पंतप्रधान नरेंद्र मोदी यांनी आचार्य जे. बी. कृपलानी आणि मौलाना अबुल कलाम आझाद यांना त्यांच्या जयंती निमित्त आज श्रद्धांजली अर्पण केली.
"आचार्य जे. बी. कृपलानी आणि मौलाना अबुल कलाम आझाद यांना त्यांच्या जयंती निमित्त समरण करणे हे एक महत्त कार्य आहे. दोन आदर्श व्यक्तिमत्त्व, स्वातंत्र्य चळवळी दरम्यान त्यांची उल्लेखनीय भूमिका आणि सार्वजनिक क्षेत्रातील त्यांचे योगदान, समानता, शिक्षण आणि न्याय यावर त्यांनी दिलेला भर हे कधीही विस्मरणात जाणार नाही," असे पंतप्रधान म्हणाले.
B.Gokhale/P.Kor
पंतप्रधान कार्यालय
स्मार्ट इंडिया हॅकेथॉन 2022 च्या अंतिम फेरीच्या, 25 ऑगस्ट रोजी होणाऱ्या कार्यक्रमात पंतप्रधान नरेंद्र मोदी करणार मार्गदर्शन
75 केंद्रांवरील 15,000 पेक्षा अधिक विद्यार्थी या अंतिम फेरीत होणार सहभागी
या अंतिम फेरीत, 2900 शाळा तसेच 2200 उच्चशिक्षण संस्थांमधील विद्यार्थी, 53 केंद्रीय मंत्रालयांच्या 476 समस्यांवर उपाय शोधण्याचा प्रयत्न करणार
स्मार्ट इंडिया हॅकेथॉन्समुळे, भारतातील युवकांमध्ये उत्पादनांसाठी अभिनव कल्पना शोधणे, समस्यांवर उपाय आणि चौकटीबाहेर विचार करण्याची संस्कृती विकसित झाली आहे
नवी दिल्ली, 23 ऑगस्ट 2022
पंतप्रधान नरेंद्र मोदी येत्या 25 ऑगस्टला, रात्री 8 वाजता स्मार्ट इंडिया हॅकेथॉन 2022 च्या अंतिम फेरीच्या कार्यक्रमात दूरदृश्य प्रणालीद्वारे मार्गदर्शन करतील.
देशांत, विशेषत: युवा पिढीच्या मनात अभिनव संशोधनवृत्ती रुजवण्याचा पंतप्रधान नरेंद्र मोदी यांचा सातत्याने प्रयत्न सुरु असतो. हाच विचार पुढे नेत, 2017 साली भारतात स्मार्ट इंडिया हॅकेथॉन  ची सुरुवात करण्यात आली.
विद्यार्थ्यांना समाज, संघटना आणि सरकारच्या गंभीर समस्यांचे निराकरण करण्यासाठी एक व्यासपीठ प्रदान करण्यासाठी एक राष्ट्रव्यापी उपक्रम म्हणून स्मार्ट इंडिया हॅकेथॉनची सुरुवात करण्यात आली. विद्यार्थ्यांमध्ये उत्पादननांविषयी अभिनव कल्पकता, नावीन्य रुजणे समस्या सोडवणे आणि चौकटीबाहेरच्या विचारांना चालना देणारी संस्कृती रुजवणे हा या स्मार्ट इंडिया हॅकेथॉनचा उद्देश आहे.
गेले अनेक वर्षे हे स्मार्ट इंडिया हॅकेथॉन अधिकाधिक लोकप्रिय होत चालले आहे. हॅकेथॉन ला पहिल्या वेळी 7500 विद्यार्थ्यांनी सहभाग घेतला होता. यावर्षी पाचव्या आवृत्तीच्या वेळी मात्र, ही संख्या सुमारे 29,600 पर्यंत वाढली आहे, हे या लोकप्रियतेचेच द्योतक आहे.
यावर्षी, या महाअंतिम फेरीचा भाग म्हणून 15,000 पेक्षा अधिक विद्यार्थी आणि मार्गदर्शक 75 नोडल केंद्रात जाऊन या स्पर्धेत सहभागी होतील. 2900 शाळांचे तसेच 2200 उच्चशिक्षण संस्थांचे विद्यार्थी 53 केंद्रीय मंत्रालयांच्या 476 समस्यांवर उपाययोजना शोधणार आहेत. यात, मंदिरातील शिलालेख आणि देवनागरी लिपींमधील भाषांतरांचे ऑप्टिकल कॅरेक्टर रिकग्निशन , नाशवंत खाद्यपदार्थांसाठी शीत पुरवठा साखळीमध्ये इंटरनेट ऑफ थिंग्ज-सक्षम जोखीम निरीक्षण प्रणाली, भूप्रदेशाचे उच्च-रिझोल्यूशन 3D मॉडेल, आपत्तीग्रस्त भागात पायाभूत सुविधा आणि रस्त्यांची परिस्थिती इत्यादी सुविधा असणार आहे.
यावर्षी, स्मार्ट इंडिया हॅकाथॉन - ज्युनियर हा देखील शालेय विद्यार्थ्यांसाठी एक पथदर्शी उपक्रम म्हणून सुरु करण्यात आला आहे. यामुळे, शालेय स्तरावरच नाविन्याची संस्कृती आणि समस्या सोडवण्याची वृत्ती विकसित होईल.
S.Kane/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
गुजराती कवी दादूदान गढवी यांच्या निधनाबद्दल पंतप्रधानांकडून शोक व्यक्त
पंतप्रधान नरेंद्र मोदी यांनी गुजराती भाषेतील रचनांसाठी प्रसिध्द असलेले आणि पद्म पुरस्कार विजेते कवी दादूदान गढवी यांच्या निधनाबद्दल शोक व्यक्त केला आहे.
“कवी दाद बापू यांचे लोकसाहित्याच्या क्षेत्रातील योगदान सदैव स्मरणात राहील. देव त्यांच्या आत्म्याला शांती देवो” अशा शब्दात पंतप्रधानांनी ट्वीट संदेशाद्वारे त्यांच्या भावना व्यक्त केल्या आहेत.
ગુજરાતી ભાષાના જાણીતા કવિ પદ્મશ્રી દાદુદાન ગઢવી  ના અવસાનના સમાચાર અત્યંત દુઃખદ છે. લોક સાહિત્યના ક્ષેત્રે એમનું પ્રદાન હમેશાં યાદ રહેશે. ઈશ્વર સદગત આત્માને શાંતિ પ્રદાન કરે.
— Narendra Modi  April 27, 2021
संरक्षण मंत्रालय
डीआरडीओच्या शॉर्ट स्पॅन ब्रिजिंग सिस्टम -10 मी चा भारतीय सैन्यात समावेश
संरक्षण संशोधन आणि विकास संघटनेने  विकसित केलेली 12 शॉर्ट स्पॅन ब्रिजिंग सिस्टम  -10 मीटरची पहिली खेप आज 2 जुलै 2021 रोजी करिअप्पा परेड मैदान, दिल्ली कॅन्ट.येथे झालेल्या एका समारंभात लष्करप्रमुख जनरल एम. एम. नरवणे यांनी भारतीय सैन्यात दाखल करून घेतली. संरक्षण व विकास विभागाचे सचिव आणि डीआरडीओचे अध्यक्ष डॉ. जी. सतीश रेड्डी यावेळी उपस्थित होते.
एसएसबीएस -10 मीटर लांबीचा पूल 9.5 मीटर अंतराची दरी साधण्यात महत्वपूर्ण भूमिका बजावेल . यामुळे 4 मीटर रुंदीचा, संपूर्ण सुशोभित रस्ता तयार होऊन सैन्याच्या वेगवान हालचाली सुनिश्चित होतील. संशोधन व विकास आस्थापना  पुणे या डीआरडीओच्या अग्रणी अभियांत्रिकी प्रयोगशाळेने मेसर्स एल अँड टी लि. च्या सहकार्याने या प्रणालीची रचना व विकास केला आहे. हे 12 पूल मेसर्स एल अँड टी लिमिटेडच्या 102 SSBS-10 मी. चा भाग आहेत. एल अँड टी याचे उत्पादन करत आहे.
शॉर्ट स्पॅन ब्रिजिंग सिस्टम प्रकल्पात तात्रा 6x6 चेसिसवरील 5 मीटर एसएसबीएसच्या दोन प्रोटोटाइप आणि तात्रा 8x8 री-इंजीनियर चेसिसवरील 10 मीटर एसएसबीएसच्या आणखी दोन प्रोटोटाइपचा विकास समाविष्ट आहे. दोन्ही प्रणालींचे गुणवत्ता हमी महासंचालनालय , एमईटी आणि यूजर चाचण्या घेण्यात आल्या आणि या सर्व चाचण्या यशस्वीरीत्या पूर्ण झाल्यावर या प्रणाली सेवांमध्ये समाविष्ट करण्याची शिफारस करण्यात आली. ही ब्रिजिंग सिस्टम सर्वत्र ब्रिजिंग सिस्टमशी  सुसंगत आहे, ज्यात शेवटच्या टप्प्यात 9.5 मीटरपेक्षा कमी अंतर सांधण्याची आवश्यकता असते. तैनात केलेला पूल एमएलसी 70 भार वर्गीकरणातला आहे. या प्रणालीमुळे सैन्याला वेगवान हालचाली करण्यात आणि संसाधने जुळवण्यात मदत होईल.
डीआरडीओकडे मिलिटरी ब्रिजिंग सिस्टमसारख्या महत्वाच्या लढाऊ अभियांत्रिकी प्रणाली विकसित करण्याचा गाढा अनुभव आहे. सिंगल स्पॅन 5 m आणि 10 m , शॉर्ट स्पॅन ब्रिजिंग सिस्टम,46 m मॉड्यूलर ब्रिज, 20 m BLT-T72 आणि मल्टी स्पॅन 75 मीटर सर्वत्र ब्रिजिंग सिस्टम आदी प्रणाली भारतीय सैन्यासाठी विकसित केल्या आहेत. . यापूर्वी डीआरडीओने मॅन्युअली लॉन्च 34.5 मीटर माउंटन फूट ब्रिजदेखील विकसित केला होता. या पुलांना भारतीय सैन्याने मोठ्या प्रमाणात स्वीकारले आहे.
या प्रणालीचा यशस्वीपणे विकास आणि लष्करात समावेश झाल्याबद्दल संरक्षण मंत्री राजनाथ सिंह यांनी डीआरडीओ, भारतीय सैन्य व उद्योग क्षेत्र यांचे अभिनंदन केले. ते म्हणाले की, यामुळे वेगाने वाढणार्या भारतीय संरक्षण औद्योगिक परिसंस्थेला चालना मिळेल आणि उद्योगांना ‘आत्मनिर्भर भारत’ साठी योगदान देण्यात मदत होईल. या ब्रिजिंग सिस्टमचा यशस्वी विकास आणि भारतीय लष्करात समावेश झाल्याबद्दल डीआरडीओचे अध्यक्ष डॉ. जी. सतीश रेड्डी यांनी या सम्पूर्ण प्रक्रियेत सहभागी झालेल्या चमूंचे अभिनंदन केले.
आरोग्य आणि कुटुंब कल्याण मंत्रालय
कोविड-19 अद्ययावत माहिती
नवी दिल्ली : 08,NOV 2021
देशव्यापी कोविड 19 प्रतिबंधक लसीकरण मोहिमेअंतर्गत आतापर्यंत 108.47 कोटी लसींच्या मात्रा देण्यात आल्या.
गेल्या 24 तासांत देशभरात कोविडचे 11,451 नवे रुग्ण आढळले.
सध्या रुग्ण बरे होण्याचा दर 98.24%. गेल्या मार्च 2020पासून सर्वोच्च स्तरावर
गेल्या 24 तासांत 13,204 रुग्ण कोविडमुक्त; बरे झालेल्या एकूण रुग्णांची संख्या 3,37,63,104
देशात एकूण रुग्णांच्या तुलनेत उपचाराधीन रुग्णांचे प्रमाण एक टक्क्यापेक्षाही कमी, सध्या हे प्रमाण 0.42 %; मार्च 2020पासूनचे सर्वात कमी प्रमाण
देशात सध्या उपचाराधीन रुग्णांची एकूण संख्या 1,42,826; गेल्या 262 दिवसांतील सर्वात कमी
दैनंदिन पॉझिटिव्हीटी दर  गेल्या 35 दिवसांपासून सातत्याने 2% पेक्षा कमी
साप्ताहिक पॉझिटिव्हीटी दर  गेल्या 45 दिवसांपासून सातत्याने 2% पेक्षा कमी
आतापर्यंत एकूण 61.60 कोटी चाचण्या करण्यात आल्या.
पर्यटन मंत्रालय
पर्यटन मंत्रालयाच्या वतीने देखो अपना देश या मालिकेअंतर्गत ‘महाराष्ट्रातील ज्योतिर्लिंग मंदिरे’ या विषयावर वेबिनारचे आयोजन
पर्यटन मंत्रालय आपल्या देखो अपना देश उपक्रमांतर्गत विविध पर्यटन केंद्रित विषयांवर, संकल्पनांवर वेबिनार आयोजित करत आहे. “75 डेस्टिनेशन्स विथ टूर गाईड्स” अंतर्गत आज 11 डिसेंबर 2021 रोजी 'महाराष्ट्रातील ज्योतिर्लिंग मंदिरे' यावर वेबिनारचे आयोजन करण्यात आले होते. प्रादेशिक स्तरावरील गाईड उमेश नामदेव जाधव यांनी हे वेबिनार सादर केले.
महाराष्ट्रात मोठ्या संख्येने लोकप्रिय आणि धार्मिक व अध्यात्मिक ठिकाणे आहेत जी मोठ्या संख्येने पर्यटकांना आकर्षित करतात. त्र्यंबकेश्वर, भीमाशंकर, परळी वैजनाथ, घृष्णेश्वर आणि औंढा नागनाथ ही महाराष्ट्र राज्यातील प्रमुख ज्योतिर्लिंगे आहेत.
त्र्यंबकेश्वर ज्योतिर्लिंग हे नाशिकच्या दक्षिण पश्चिमेस सुमारे 28 किमी अंतरावर स्थित आहे आणि ते चार ठिकाणांपैकी एक आहे जिथे सिंहस्थ मेळा  आयोजित केला जातो, जो संपूर्ण भारतातून लोकांना आकर्षित करतो.
भीमाशंकर मंदिर हे महाराष्ट्रातील सह्याद्री पर्वतरांगांमधील एक प्राचीन शिवमंदिर आहे, जे संपूर्ण भारतातील भाविकांना आकर्षित करते. पुणे जिल्ह्यात वसलेले हे भारतातील महत्त्वाचे तीर्थक्षेत्र आहे. हे भीमा नदीचे उगमस्थान देखील आहे. घृष्णेश्वर ज्योतिर्लिंग हे औरंगाबाद येथे आहे, हे मंदिर अहिल्याबाई होळकर यांनी बांधले होते. त्याला घुष्मेश्वर असेही म्हणतात. पुरातत्वशास्त्रीय प्राचीनता
11 व्या-12 व्या शतकातील आहे. शिवपुराण आणि पद्म पुराण यांसारख्या पुराण साहित्यात या मंदिराच्या नावाचा उल्लेख आहे. महाराष्ट्रातील हिंगोली जिल्ह्यातील औंढा नागनाथ हे 13 व्या शतकातील मंदिर आहे. औंढा नागनाथ हे उत्कृष्ट ज्योतिर्लिंग मानले जाते. हे पांडवांनी उभारलेले पहिले किंवा 'आद्य ' लिंग मानले जाते.
परळी वैजनाथच्या ज्योतिर्लिंग मंदिराला वैद्यनाथ असेही म्हणतात आणि त्याचा जीर्णोद्धार राणी अहिल्याबाई होळकर यांनी केला होता. हे मंदिर टेकडीवर दगडांचा वापर करून बांधले आहे.
देखो अपना देश वेबिनार मालिका इलेक्ट्रॉनिक्स आणि माहिती तंत्रज्ञान मंत्रालयाच्या नॅशनल ई गव्हर्नन्स विभागाच्या तांत्रिक भागीदारीत सादर केली जाते. वेबिनारची सत्रे आता https://www.youtube.com/channel/UCbzIbBmMvtvH7d6Zo_ZEHDA/featured आणि भारत सरकारच्या पर्यटन मंत्रालयाच्या सर्व सोशल मीडिया हँडल्सवर उपलब्ध आहेत.
पुढील वेबिनारबद्दल जाणून घेण्यासाठी भेट द्या :
फेसबुक - https://www.facebook.com/incredibleindia/
इंस्टाग्राम - https://instagram.com/incredibleindia?igshid=v02srxcbethv
ग्रामीण विकास मंत्रालय
अर्थसंकल्प 2021-22: डिजिटल इंडिया भूमी अभिलेख आधुनिकीकरण कार्यक्रमाची स्थिती
950 कोटी रुपये खर्चासह डिजिटल इंडिया भूमी अभिलेख आधुनिकीकरण कार्यक्रम 2020-21 पर्यंत वाढवण्यात आला आहे
नवी दिल्ली, 9 फेब्रुवारी 2021
केंद्रीय अर्थमंत्री निर्मला सीतारमण यांनी आपल्या अर्थसंकल्पीय भाषणात किमान सरकार कमाल शासन  चा उल्लेख केला - ज्यात डिजिटल इंडिया भूमी अभिलेख आधुनिकीकरण कार्यक्रम समाविष्ट आहे. योजनांची स्थिती व मंत्रालयाच्या संधी खालीलप्रमाणे आहेत.
डिजिटल इंडिया भूमी अभिलेख आधुनिकीकरण कार्यक्रम : डिजिटल इंडिया भूमी अभिलेख आधुनिकीकरण कार्यक्रम , या केंद्रीय क्षेत्रातील योजनेचा विस्तार 2020-21 पर्यंत करण्यात आला असून 950 कोटी रुपये खर्च येणार आहे .
विभागाने हाती घेतलेले इतर उपक्रम खालीलप्रमाणे आहेत :
- नॅशनल जेनेरिक डॉक्युमेंट रजिस्ट्रेशन सिस्टम : एनजीडीआरएस सॉफ्टवेअर जागतिक स्तरावरील व्यासपीठावर व्यवसाय सुलभतेत देशाचे मानांकन सुधारेल आणि लोकांचे जगणे सुकर करेल अशी आशा आहे.
- युनिक लँड पार्सल आयडेंटिफिकेशन नंबर  : युनिक लँड पार्सल आयडेंटिफिकेशन नंबर  सिस्टममध्ये 14 आकडे असतील- प्रत्येक लँड पार्सलसाठी अल्फा-न्यूमेरिक युनिक आयडी असेल .
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 224
रसायन आणि खते मंत्रालय
रेमडेसिवीरवरील सीमा शुल्क माफ - डी. व्ही. सदानंद गौडा
औषधनिर्माण विभागाच्या शिफारशीनुसार, तातडीची गरज लक्षात घेऊन महसूल विभागाने रेमडेसिवीर इंजेक्शन आणि त्याच्या एपीआय / केएसएमवरील सीमा शुल्क माफ केले आहे, अशी माहिती केंद्रीय रसायने आणि खते मंत्री डी. व्ही. सदानंद गौडा यांनी ट्विटरद्वारे दिली आहे. या निर्णयामुळे रेमडेसिवीर इंजेक्शनची देशांतर्गत उपलब्धता वाढेल असे ते म्हणाले.
Considering the immediate requirement on the recommendation of the Department of Pharmaceuticals, the Department of Revenue has waived customs duty on #Remdesivir and its API/KSM. This step will further augment domestic availability of Remdesivir injection.
— Sadananda Gowda  April 21, 2021
@PIB_India pic.twitter.com/Pk5t2OfCuY
R.Aghor/S.Kane/P.Kor
मंत्रिमंडळ
परराष्ट्र मंत्रालयाच्या दुभाष्यांच्या कॅडरमध्ये संयुक्त सचिव पातळीच्या समतुल्य दोन पदांची निर्मिती करण्यास मंत्रीमंडळाची मान्यता
नवी दिल्ली, 9 ऑगस्ट 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाच्या बैठकीत परराष्ट्र मंत्रालयाच्या दुभाषि पदाच्या संवर्गांतील संयुक्त सचिव पातळीच्या दोन पदांच्या निर्मितीस केंद्रीय मंत्रिमंडळाने मंजुरी दिली आहे.
हा निर्णय दुभाषांचे कॅडर कौशल्य वाढविण्यासाठी आणि दुभाषांच्या प्रशिक्षणासाठी विशेष मदत करेल.
हे मापदंड जागतिक पातळीवरील उच्चस्तरीय द्विपक्षीय आणि बहुपक्षीय कार्यक्रमांच्या दरम्यान भाषेच्या आदानप्रदानासाठी भारत सरकारला लक्षणीय ठरणार आहे.
B.Gokhale/P.Malandkar
(Visitor Counter : 81
पंतप्रधान कार्यालय
भारत गौरव पर्यटक रेल्वे अंतर्गत गंगा पुष्कराला यात्रा आध्यात्मिक पर्यटनाला चालना देईल: पंतप्रधान
पंतप्रधान नरेंद्र मोदी यांनी म्हटले आहे की, तेलंगणामधील सिकंदराबाद रेल्वे स्थानकावरून, भारत गौरव पर्यटक रेल्वेच्या "गंगा पुष्कराला यात्रेला" हिरवा झेंडा दाखवून रवाना करण्यात आले. पुरी, काशी आणि अयोध्या या पवित्र शहरांमधून मार्गक्रमण करणारी ही रेल्वे देशातील आध्यात्मिक पर्यटनाला चालना देईल.
पंतप्रधानांनी ट्विट केले:
"काही दिवसांपूर्वी सुरू झालेल्या, या यात्रेमुळे आध्यात्मिक पर्यटनाला नक्कीच चालना मिळेल."
शिक्षण मंत्रालय
शाळा सुरु करण्यासाठी परवानगी असलेल्या राज्यांमध्ये जवाहर नवोदय विद्यालये इयत्ता दहावी आणि बारावीचे वर्ग सुरु करणार
केंद्रीय गृह व्यवहार मंत्रालय आणि केंद्रीय आरोग्य तसेच कुटुंब कल्याण मंत्रालय यांनी आखून दिलेल्या मानक कार्यप्रणालीला अनुसरून जेएनव्ही अर्थात जवाहर नवोदय विद्यालये पुन्हा सुरु करण्याचा शिक्षण मंत्रालयाचा विचार आहे. या विद्यालयांतील वर्गांचे संपूर्ण निर्जंतुकीकरण, वर्ग व्यवस्था आणि विद्यार्थ्यांची निवास व्यवस्था या ठिकाणी सुरक्षित शारीरिक अंतर पालन तसेच आपत्कालीन परिस्थिती हाताळण्यासाठी कोविड व्यवस्थापन आचार संहितेची व्यवस्था अशा सुरक्षिततेच्या सर्व उपाययोजना जवाहर नवोदय विद्यालये करीत आहेत.
शिक्षण मंत्रालयाच्या मानक कार्यप्रणालीनुसार, प्रत्येक विद्यालयाने तेथील राज्य सरकारांच्या मानक कार्यप्रणाली विचारात घेऊन तसेच जिल्हा व्यवस्थापनाचा सल्ला घेऊन स्वतःची मानक कार्यप्रणालीतयार केली आहे तसेच कोविड आपत्तीच्या परिणामकारक व्यवस्थापनासाठी कृती दलाची स्थापना केली आहे. पालकांनी ज्या विद्यार्थ्यांना प्रत्यक्ष विद्यालयात येऊन शिकण्याची परवानगी दिली आहे अशा विद्यार्थ्यांसाठी वर्ग भरविण्याची जय्यत तयारी जेएनव्ही ने केली आहे. इतर विद्यार्थ्यांचे शैक्षणिक नुकसान होऊ नये म्हणून सध्या सुरु असलेली ऑनलाईन वर्गांची व्यवस्था यापुढे देखील सुरु राहील.
टप्प्याटप्प्याने शाळेत बोलाविलेल्या विद्यार्थ्यांच्या संदर्भात जिल्हा प्रशासनाच्या निर्देशांचे कठोर पालन केले जाईल. त्यानुसार, ज्या राज्यांमध्ये राज्य सरकारने शाळा उघडण्याची परवानगी दिली आहे अशा ठिकाणी जेएनव्ही दहावी आणि बारावीचे वर्ग सुरु करणार आहे.
जवाहर नवोदय विद्यालयांनी त्यांचे सत्र संपवून परीक्षा घेतल्या होत्या. मार्च 2020 मध्ये कोविड-19 ची महामारी सुरु झाल्यानंतर ही विद्यालये उन्हाळी सुट्टीसाठी बंद ठेवण्यात आली होती.
राष्ट्रपती कार्यालय
भारताचे राष्ट्रपती रामनाथ कोविंद यांनी इक्वेटोरियल गिनीच्या संसद सदस्यांना केले मार्गदर्शन
सागरी प्रशासन कार्यात सहकार्य तसेच दहशतवादाविरुद्ध एकत्रित लढा देण्यासाठी भारताचा पाठिंबा
नवी दिल्ली, 9 एप्रिल 2018
भारताचे राष्ट्रपती रामनाथ कोविंद यांनी इक्वेटोरियल गिनीच्या संसद सदस्यांना काल सायंकाळी मार्गदर्शन केले. सागरी प्रशासन कार्यात भारत संपूर्ण सहकार्य करेल त्याचबरोबर दहशतवादाविरुद्ध एकत्रित लढा देण्यासाठी भारताचा इक्वोटोरियल गिनीला पाठिंबा असेल, असे प्रतिपादन राष्ट्रपती कोविंद यांनी यावेळी केले.
आफ्रिका खंडाशी भारताचे अतिशय जवळचे तसेच मजबूत संबंध आहेत, असे राष्ट्रपती कोविंद यांनी यावेळी नमूद केले. त्यामुळेच जुलै 2017 मध्ये राष्ट्रपती पदाची सूत्रे घेतल्यापासून आतापर्यंत आपण तीनही परदेश दौरे आफ्रिकेतील देशांचे केले, असेही ते यावेळी म्हणाले. आफ्रिकेतील सुदृढ, चांगली अर्थव्यवस्था म्हणून इक्वोक्टोरियल गिनीची अर्थव्यवस्था ओळखली जाते. तर भारताची अर्थव्यवस्था जगात सर्वात वेगानं प्रगती करणारी आहे. याचा लाभ घेऊन दोन्ही देशांनी विकसित देशांच्या रांगेत जाऊन बसण्यासाठी आता योग्य दिशेने आणि वेगाने पावले उचलण्याची गरज आहे, त्यासाठी येणाऱ्या आव्हानांना सामोरे जाण्याची तयारीही उभय देशांनी केली पाहिजे, असे प्रतिपादन राष्ट्रपती कोविंद यांनी यावेळी केले.
भारत आणि इक्वोटोरियन गिनी यांच्यातली मैत्री अधिक घट्ट करण्यासाठी आगामी काळात व्यापार आणि वाणिज्य क्षेत्रामध्ये सहकार्य करण्यात येईल, त्याचबरोबर आपत्ती व्यवस्थापन, तंत्रज्ञान या क्षेत्रातजही सहकार्य करण्यात येईल असे यावेळी राष्ट्रपतींनी आपल्या भाषणात स्पष्ट केले.
या दौऱ्यात राष्ट्रपतींनी मालाबो येथे भारतीय समुदाराशी संवाद साधला. यावेळी इक्वेटोरियन गिनीमधले भारातचे राजदूत सुशिलकुमार सिंघल उपस्थित होते.
NC/SB/PK
(Visitor Counter : 67